Ժան Բատիստ Ռենո

**Ժան Բատիստ Ռենո** (, ), ֆրանսիացի նկարիչ, նեոդասականության ներկայացուցիչ։

## Պատմություն
Ժան Բատիստ Ռենոն տասը տարեկան հասակում հոր հետ մեկնել է Ամերիկա, որտեղ չորս տարի որպես յունգա ծառայել է առևտրական նավի վրա, ինչը նրան հնարավորություն է ընձեռել լինել ամերիկյան և աֆրիկյան տարբեր բնակավայրերում։ Հոր մահից հետո վերադարձել է Փարիզ, դարձել է Ժան Բարդենի աշակերտը, ուղեկցել է նրան իտալական ուղևորության ժամանակ։ 1775 թվականին «Եսթերը դիմակազերծում է Ամանին Արտաքսերքսեսի առաջ» նկարի համար Ռենոն ստացել է հռոմեական երկրորդ կարգի մրցանակ, իսկ հաջորդ տարի արժանացել է Հռոմեական մրցանակի «Ալեքսանդր և Դիոգենես» նկարի համար («Ալեքսանդր Մակեդոնացու այցը Դիոգենեսին»)։ Այնուհետև եղել է Հռոմում, որտեղ վրձնել է համընդհանուր ուշադրության արժանացած «*Տիրոջ մկրտությունը*» նկարը։ Փարիզ վերադառնալուց հետո 1782 թվականին «Պարսևսն ազատում է Անդրոմեդային» նկարի ցուցադրությունից հետո ճանաչվում է ակադեմիայի անդամ, իսկ 1783 թվականին «Աքիլլեսի դաստիարակությունը» (Լուվր) նկարի ցուցադրությունից հետո արժանացել է ակեդիմիկոսի կոչման։ 1790-ական թվականներին ակտիվ աջակցություն է ցուցաբերել հեղափոխական շարժմանը, ստեղծել է «Մահ կամ ազատություն» կտավը, որն այլաբանորեն ներկայացնում է Հանրապետության օգտին ընտրություն կատարելու անհրաժեշտությունը։ Հեղինակել է  պատմական և անտիկ շրջանին վերաբերող թեմաներով բազմաթիվ կտավներ։

1795 թվականին դարձել է ֆրանսիական ինստիտուտի անդամ, Նապոլեոն I-ի օրոք ստացել է բարոնի տիտղոս և մինչև իր կյանքի վերջը ղեկավարել է թագավորական քանդակագործության և գեղարվեստի ուսումնարանները։

## Ճանաչում
Ռենոն եղել է ճանաչված գեղարվեստական մանկավարժ, առաջնորդել է երիտասարդ գեղանկարիչներին, ովքեր մրցակցում էին Դավիդի դպրոցի հետ։ Ռենոյի աշակերտներից են Դանիել Օպենհեյմը, Ժան Ռոենը, Լուի Ֆիլիպ Կրեպենը, Պիեռ Նարսիս Գերենը, Ժան Պիեռ Գրանժերը, Լուի Լաֆիտը, Մերի Ժոզեֆ Բլոնդելը և այլոք։

Նկարիչը առաջին անգամ ամուսնացել է Սոֆի Մեյերի հետ, երկրորդ անգամ՝ Սոֆի Բոկուրի հետ, ունեցել է երեք որդի։

Նկարիչ Ռենոյի անունով է կոչվել Փարիզի փողոցներից մեկը։

## Ստեղծագործություն
Այս արվեստագետի սստեղծագործությունները, որոնց սյուժեները հիմնականում դիցաբանական են, տարբերվում են կերպարների առանձնահատուկ ներկայացմամբ։ Նա ստեղծել է նաև ժամանակակիցնրի դիմանկարներ, ստեղծագործել արդիական թեմաներով, ինչպիսիք են «Գեներալ Դեզեի մահը» և «Ֆրանսիայի սենատն ընդունում է ավստրիական արշավի ժամանակ բռնագրավված շքանշանները» (տես պատկերասրահը)։

## Պատկերասրահ

Պատկեր:Regnault - Les trois Grâces 01.jpg|Քարիտներ, Լուվր
Պատկեր:Jean-Baptiste Regnault - La Liberté ou la Mort.JPG|Մահ կամ ազատություն, Համբուրգի պատկերասրահ
Պատկեր:The Judgement of Paris by Jean Baptiste Regnault (1820).jpg|Պարիսի դատավարությունը, Շտուտգարտի պետական պատկերասրահ, Գերմանիա
Պատկեր:Jean-Baptiste Regnault - Death of Cleopatra - Google Art Project.jpg|Կլեոպատրայի մահը (1796-1799), Կունսպալաստի թանգարան, Դյուսելդորֆ, Գերմանիա
Պատկեր:Jean-Baptiste Regnault 001.jpg|Աքիլլեսի դասը, Լուվր
Պատկեր:Régnault - Le Sénat français reçoit les drapeaux pris dans la campagne d'Autriche, 1er janvier 1806.jpg|1806 թվականի հունվարի 1, Ֆրանսիայի սենատն ընդունում է ավստրիական արշավանքի ժամանակ բռնագրավված շքանշանները, Վերսալ
Պատկեր:Regnault - Mort de Desaix à Marengo, 14 juin 1800.jpg|Գեներալ Դեզեի վախճանը Մերենգոյի ճակատամարտի ժամանակ, Վերսալ
Պատկեր:ORIGENPINTURA.jpg|Կորայի գեղանկարչության սկզբնավորումը, հունական դիցաբանության կերպարը քարի վրա պատկերում է իր սիրելիի ուրվապատկերը, Վերսալ
Պատկեր:Regnault Homme physique Homme moral Homme intellectuel.jpg|Մարմնավոր մարդ, բարոյական մարդ, ինտելեկտուալ մարդ Կերպարվեստի թանգարան, Բրեստ
Պատկեր:Portrait of Jean-François Baron Regnault, artist's son, by Jean-Baptiste Baron Regnault.jpg|Նկարչի որդու՝ բարոն Ժան Բատիստ Ռենոյի դիմանկարը, Շոտլանդիայի ազգային պատկերասրահ
Պատկեր:Jean-Baptiste Regnault - Andromeda's Return, 1782.jpg|Անդրոմեդայի վերադարձը
Պատկեր:Regnault Socrates Tears Alcibiades from the Embrace of Sensual Pleasure.jpg|Սոկրատեսը հեռացնում է Ալքիբիադեսին հաճույքներից(1791, Լուվր)
Պատկեր:Château de Versailles, salon des nobles, Pygmalion priant Vénus d'animer sa statue, Jean-Baptiste Regnault.jpg|Պիգմալիոնը խնդրում է Վեներային կենդանություն տալ իր ստեղծած քանդակին
Պատկեր:Mariage de Jérôme Bonaparte et de Catherine de Wurtemberg.jpg|Ժերոմ Բոնապարտի և արքայադուստր Եկատերինայի պսակադրությունը (Վերսալ)


## Գրականություն
* 

## Ծանոթագրություններ

Կատեգորիա:19-րդ դարի ֆրանսիացի նկարիչներ
Կատեգորիա:Բնօրինակում անաղբյուր հոդվածներ
Կատեգորիա:Պատմանկարիչներ